open-index/open-wikipedia-markdown huggingface dataset:
גיליאן ג'ייקובס

**גיליאן מקלארן ג'ייקובס** (באנגלית: **Gillian MacLaren Jacobs**; נולדה ב-19 באוקטובר 1982) היא שחקנית ובמאית קולנוע אמריקאית. ידועה בתפקידיה כבריטה פרי בקומדיית המצבים "קומיוניטי" וכמיקי דובס בסדרה "אהבה" מבית נטפליקס. ג'ייקובס הופיעה גם בעונה הרביעית של הסדרה "בנות" של רשת HBO בתפקיד מימי-רוז הווארד. בין הופעותיה הקולנועיות "בדרך לג'קוזי עוצרים בזמן" (2015) ו"בלי לחשוב פעמיים" (2016).

## ביוגרפיה
ג'ייקובס נולדה בפיטסבורג, פנסילבניה שבארצות הברית למשפחה נוצרית. למרטינה וויליאם פ. ג'ייקובס ג'וניור, וגדלה במאונט לבנון שבפנסילבניה. ג'ייקובס גודלה על ידי אמה.

בגיל שמונה החלה ללמוד משחק בתיאטרון פיטסבורג פלייהאוס. היא הופיעה בתיאטרון הציבורי של פיטסבורג בו השתתפה בתחרות מונולוגים של שייקספיר שהובילה לליהוקה בתפקיד טיטאניה בהפקת "חלום ליל קיץ".

לאחר שסיימה את לימודיה בתיכון בשנת 2000 עברה לניו יורק ללמוד בבית בית הספר ג'וליארד, שם סיימה את לימודיה בשנת 2004.

### קריירה
תפקידה הראשון של ג'ייקובס היה בדרמת הטלוויזיה "The Book of Daniel" של רשת NBC בשנת 2006.

לאחר מכן השתתפה כאורחת בסדרות "פרינג'", "רופא להשכיר", "האישה הטובה" ו"חוק וסדר: כוונה פלילית". ג'ייקובס הופיעה במספר הפקות תיאטרון בשנים 2007–2008 וב-2009 החלה להופיע בקומדיית המצבים הפופולרית של רשת NBC "קומיוניטי" בתפקיד של בריטה פרי; דמות אשר גילמה במשך שש עונות עד לביטולה של הסדרה ב-2015.

בקולנוע הופיעה ג'ייקובס, בין השאר, בסרט "ציפור שחורה" (2007), בקומדיה השחורה "עמוק בגרון" (2008), בדרמה "גני הלילה" (2008), במותחן העל טבעי "הקופסה" (2009), בקומדיה הרומנטית "שותפות לחיים"  (2014) לצידה של לייטון מיסטר, בדרמה "שחור או לבן" (2014) לצד קווין קוסטנר, בקומדיית המדע בדיוני "בדרך לג'קוזי עוצרים בזמן" (2015) ובדרמה הקומית העצמאית "בלי לחשוב פעמיים" (2016). היא גם דיבבה את דמותה של סטא'בי בסדרה "מפלצות נגד חייזרים" של רשת ניקלודיאון. בעונה הרביעית של הסדרה "בנות" גילמה את מימי-רוז הווארד, חברתו האמנית של אדם.

בשנת 2015 ביימה את הסרט התיעודי הקצר "מלכת הקוד" העוסק במדענית המחשב ואדמירלית צי ארצות הברית גרייס הופר.

בשנים 2016–2018 גילמה את דמותה של מיקי דובס בסדרת הדרמה הקומית "אהבה" ("Love") שיצרו ג'אד אפאטאו ולזלי ארפין עבור נטפליקס.

בשנת 2018 שיחקה בסרט הקומדיה "האמא של המסיבות", בכיכובה של מליסה מקארתי.

בשנת 2020 שיחקה בסרט "המחנה הקסום".

בשנת 2021 שיחקה בטרילוגיית סרטי האימה המבוססת על סדרת הספרים "רחוב פחד", שנכתבה על ידי הסופר רוברט לורנס סטיין – "רחוב הפחד – חלק 1: 1994", "רחוב הפחד – חלק 2: 1978" ו"רחוב הפחד – חלק 3: 1666", שעלו לשירות הזרמת המדיה של נטפליקס ביולי 2021.

במרץ 2022 לוהקה לאחת הדמויות הראשיות במיני-סדרה אמריקאית של נטפליקס "אל מעבר האוקיינוס" מאת הסופרת והתסריטאית אנה וינגר.

### חיים אישיים
ג'ייקובס מתנזרת מסמים ואלכוהול, החלטה שלדבריה קיבלה בגיל צעיר בעקבות התמכרותו של אביה ובזכות הספר *Go Ask Alice* העוסק בנערה בת 15 המתמכרת לסמים - שגרמו לה להרתע מכך.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:במאיות קולנוע אמריקאיות
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
יצחק אייזיק לנדא

הרב **חיים יצחק אייזיק לנדא** (נולד בו' באדר תשכ"א, 22 בפברואר 1961) הוא רב העיר החסידי של בני ברק מטעם העירייה, לצד הרב הליטאי שבח צבי רוזנבלט והרב הספרדי מסעוד בן שמעון. הרב לנדא הוא ראש מערכת הכשרות הכשר הרב לנדא לצד הרב רוזנבלט.

## ביוגרפיה
[ממוזער|הרב לנדא (יושב, במרכז) ב[התוועדות ב-770, 2017]]

נולד בבני ברק למרים ולהרב משה יהודא ליב לנדא. למד בתלמוד תורה חב"ד בבני ברק, בישיבת אור ישראל בפתח תקווה ובישיבת תומכי תמימים המרכזית בכפר חב"ד. בשנת תש"ם נשלח עם עוד בחורים לחזק את ישיבת תומכי תמימים במגדל העמק שנפתחה שנתיים קודם לכן על ידי הרב יצחק דוד גרוסמן. בשנת תשמ"א נסע לשנת לימודים בישיבת תומכי תמימים ליובאוויטש המרכזית – 770 בברוקלין שבניו יורק.

בג' באדר א' תשמ"ט נישא לנחמה רבקה, בתו של הרב משה בצלאל וקסלשטיין, וקבע את מגוריו בעיר צפת, שם התמנה לראש ישיבה קטנה תומכי תמימים בצפת עד לסגירתה בשנת תשנ"ט. בהמשך התמנה לר"מ בישיבת חסידי חב"ד ליובאוויטש בצפת. בשנים תשס"ה–תשס"ט היה חבר הנהלה בישיבת תומכי תמימים באור יהודה ומסר בה שיעורים לעיתים.

בכסלו תש"ף עבר לבני ברק.

### משפחתו
*חתנו, הרב שמעיה הכט, (בנו של הרב יוסף הכט) הוא ראש כולל, מייסד ההוצאה לאור 'אשכילה', שליח חב"ד ביפו, מרצה ומוסר שיעורים בהלכה במכון 'למען ילמדו'

## כשרות ורבנות
לאחר שקבע את מושבו בצפת, החל לשמש כמשגיח כשרות ואחראי על תחום הכשרות מטעם אביו, במפעלים שבאזור הצפון. בתחילת שנת תשע"ח (סוף 2017) הודיע אביו על רצונו שהוא ימלא את מקומו בתחום הכשרות.

באדר ב' תשע"ט, במהלך לוויית אביו, הכריז ראש עיריית בני ברק, אברהם רובינשטיין: .

המינוי המשותף נעשה בהסכמת רבני החסידים והליטאים בבני ברק. נציג מפלגת בני תורה בעיריית בני ברק התנגד למינוי בנימוק שהוא משתייך לפלג המשיחיסטי בחב"ד.

הרב לנדא והרב רוזנבלט מנהלים את מערכת הכשרות יחד, תחת סמל כשרות משותף. הם מפרסמים הודעות בענייני הדת והכשרות בעיר, תחת בלנק שבו שניהם מתוארים כ"רב אב"ד דבני ברק".

בתמוז תשע"ט הרב לנדא קיבל אישור חוקי למתן כשרות על ידי הרבנות הראשית לישראל.

בטבת תש"ף הודיע היועץ המשפטי של הרבנות הראשית כי בשל מאפייני מערך הכשרות ככשרות פרטית ולא עירונית (זאת עקב מתן הכשר למפעלים ועסקים מחוץ לגבולות העיר ובחוץ לארץ) לא יוכר עוד הרב לנדא כנותן כשרות מטעם הרבנות הראשית, ויוכל לתת כשרות רק בצמוד לתעודת רבנות מקומית. בתגובה ביקש הרב יצחק יוסף להשהות את ההחלטה עד לדיון במועצת הרבנות הראשית.

## קישורים חיצוניים

* פניו לאחדות: "השגחה אחת לחסידים וליטאים": ריאיון עם הרב לנדא, אתר col אדר תשע"ט
* פרופיל: הרב אייזיק לנדא באתר חב"ד אינפו, כ"ה באדר ב' ה'תשע"ט
* 
* שיעור במוצ"ש וישב תש"פ, שיעור במוצ"ש קרח תשפ"א בית כנסת היזדים ביוטיוב
* מנחם ברונפמן, יצחק אייזיק לנדא בראיון (עמודים 29–33), שבועון כפר חב"ד, גיליון 1853, חג הפסח תש"פ
*מבוא לעולם הכשרות ערוץ יוטיוב
*ראיון עם הרב לנדא עלון כי קרוב מס' 28

## הערות שוליים

קטגוריה:צפת: רבנים
קטגוריה:בני ברק: רבנים ראשיים
קטגוריה:בוגרי ישיבת אור ישראל
קטגוריה:רבני ערים חסידי חב"ד בישראל
קטגוריה:ראשי ישיבה חב"דיים
קטגוריה:משפחת לנדא
קטגוריה:ישראלים שנולדו ב-1961
מוריס אוקספורד MO

**מוריס אוקספורד MO** (באנגלית: **Morris Oxford MO**) היא מכונית משפחתית, מתוצרת יצרנית הרכב הבריטית **Morris Motors Limited** אשר יוצרה בין השנים 1948–1954.

יוצרו 159,960 יחידות.

## תצורות "מוריס אוקספורד MO"
* 4 דלתות - סדאן
* 2 דלתות - סטיישן

## ארצות בהם הורכב "מוריס אוקספורד MO"
* בריטניה
* אוסטרליה
* הודו (דגם "מוריס אוקספורד MO" יוצר על ידי יצרנית הרכב ההודית "Hindustan Motors" תחת השם "Hindustan Fourteen")

## תמונות

קובץ:1953 Morris Oxford MO Traveller Estate.jpg | מוריס אוקספורד MO, סטיישן, שנת 1953
קובץ:1950s Morris Oxford in Newton Abbot, 18 February 2013.jpg | מוריס אוקספורד MO, שנת 1950
קובץ:Morris Oxford 1477cc first registered October 1950.JPG | מוריס אוקספורד MO, שנת 1950
קובץ:Morris Oxford Traveller 1953 4659310521).jpg | מוריס אוקספורד MO, סטיישן, שנת 1953
קובץ:Morris Oxford Bj ca 1950.JPG | מוריס אוקספורד MO, שנת 1950
קובץ:Engine Morris Oxford MO saloon, 1496cc sv 1950 3671563787.jpg | מנוע מוריס אוקספורד MO, שנת 1950 (1,496 סמ"ק)
קובץ:Morris Oxford, in Edinburgh 2014-05-05.jpeg | מוריס אוקספורד MO
קובץ:Morris Oxford 4-Door Saloon 1950.jpg | מוריס אוקספורד MO, שנת 1950
קובץ:1953 MO and Owners Daughter.JPG | מוריס אוקספורד MO, שנת 1953
קובץ: Dundrum, Co. Dublin - Ireland (4892960923).jpg | מוריס אוקספורד MO
קובץ:Morris Oxford MO 1952 side.jpg| מוריס אוקספורד MO, שנת 1952


## ראו גם
* מוריס אוקספורד 6
* מוריס אוקספורד פרינה
* מוריס 6 MS
* מוריס נומד
* מוריס מרשל
* מוריס FE
* מוריס J2

## קישורים חיצוניים

* מוריס אוקספורד MO, שנת 1951 (5:40 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1948
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המיוצרים בהודו
אוקספורד MO
קטגוריה:מוריס אוקספורד
קטגוריה:רכבי BMC
אלבלדה

**אַלְבָּלְדָה** (מערבית **البلدة** - העיר, ככל הנראה מתייחס למכה), נקרא גם **π בקשת**, הוא כוכב בולט הנמצא במרחק של כ-510 שנות אור ממערכת השמש בקבוצת הכוכבים קשת עם בהירות מדרגה 2.88. הכוכב נמצא בחלקה הצפון-מזרחי של הקבוצה מחוץ לאסטריזם בצורת קומקום שיוצרים רוב הכוכבים הבהירים של הקבוצה.

## תכונות
אלבלדה הוא ענק לבן-צהבהב מסוג ספקטרלי F2 II-III, עם מסה של קרוב ל-6 מסות שמש ורדיוס של קרוב ל-30 רדיוסי שמש. טמפרטורת פניו כ-6,600 קלווין והוא מאיר בעוצמה של פי 1,500 מעוצמת ההארה של השמש. אלבלדה נמצא במרחק זוויתי של פחות משתי מעלות ממישור המילקה ולכן הוא מוסתר לעיתים על ידי הירח ולעיתים נדירות על ידי כוכבי הלכת נוגה וכוכב חמה. ההסתרה הקרובה על ידי כוכב לכת צפויה לקרות ב-17 בפברואר 2035 כאשר נוגה יחלוף על פניו. בזמן של אירוע הסתרה על ידי הירח, דווח שהכוכב הוא למעשה מערכת בת שלושה כוכבים, כאשר המרחק בין שניים מהם הוא כ-0.13 שניית קשת וביניהם ובין השלישי כ-0.4 שניית קשת. בשל המרחק הקטן לא ניתן לזהות את סוגם הספקטרלי של שני הכוכבים, אך נראה שהשניים הקרובים יותר, אלבלדה A ואלבלדה B, הם בעלי בהירות דומה סביב דרגה 3.8 ולשלישי, אלבלדה C, בהירות מדרגה 6. על פי המרחק הזוויתי, המרחק אל המערכת והשינוי האיטי במיקומם, ניתן להעריך שאלבלדה A ואלבלדה B מקיפים זה את זה במרחק סביב 20 יחידות אסטרונומיות ובזמן הקפה של כ-14 שנים. אלבלדה C מקיף את אלבלדה A ואלבלדה B במרחק של כ-60 יחידות אסטרונומיות ובזמן הקפה של כ-75 שנים. בעבר דווח שבהירותו של אלבלדה משתנה ביותר מחצי דרגת בהירות והוא סווג כחשוד ככוכב משתנה, אך מדידות מעודכנות לא מצאו שינויים גדולים ממאית של דרגת בהירות.

## קישורים חיצוניים
* אלבלדה באתר של ג'ים קלר
* 

## הערות שוליים

קטגוריה:ענקים מסוג F
קטגוריה:מערכות מרובות כוכבים
קטגוריה:קבוצת הכוכבים קשת
דרך האיילות

**דרך האיילות** היא דרך עפר המחברת את אזור לטרון לנקודה על כביש 38 מצפון למסילת ציון, סמוך לאנדרטה לזכר חללי המח"ל.

כחלק מהמערכה על ירושלים במלחמת העצמאות שימשה הדרך להעברת מספר שיירות אספקה לירושלים במהלך מבצע מכבי בחודש מאי 1948, לאחר שערביי הכפר דיר איוב פגעו בשיירה של חטיבת גבעתי ב-12 במאי 1948. הדרך עוברת מדרום לרכס ח'תולה, ולכן נסתרת מדיר איוב. הדרך יצאה משימוש לאחר שהלגיון הירדני השתלט על רכס לטרון ב-18 במאי.

מקור שמה של הדרך - משורייני הליווי כונו בשם הקוד 'אַיִל' (מלשון 'אֵיל-ברזל'). נראה שהאלחוטנים והאלחוטניות של גבעתי כינו את השיירות 'איילות' (במקום 'אֵילִים') שכן היו בהן מספר משוריינים.

## הערות שוליים

קטגוריה:הנדסה במלחמת העצמאות
קטגוריה:שיירות במלחמת העצמאות
קטגוריה:המערכה על ירושלים במלחמת העצמאות
קטגוריה:לטרון במלחמת העצמאות
קטגוריה:לטרון: תחבורה
קטגוריה:דרכים בארץ ישראל
מריה כריסטינה, ארכידוכסית אוסטריה (1879–1962)

**מריה כריסטינה, ארכידוכסית אוסטריה** (בגרמנית: **Maria Christina von Österreich**; 17 בנובמבר 1879 - 6 באוגוסט 1962), הייתה בתו של הארכידוכס פרידריך, דוכס טשן.

## ביוגרפיה
מריה כריסטינה נולדה בקרקוב ב-17 בנובמבר 1879 לארכידוכס פרידריך, דוכס טשן ולאיזבלה, נסיכת קרוי, בתם של רודולף, דוכס קרוי ונטלי, נסיכת לינייה.

ב-10 במאי 1902 התחתנה מריה כריסטינה בווינה עם עמנואל, נסיך הכתר של זאלם-זאלם, ממנו נולדו לה 5 ילדים. בשנת 1916 נהרג בעלה במהלך מתקפת ברוסילוב בחזית המזרחית במלחמת העולם הראשונה. בשנת 1923 מת חמיה אלפרד, נסיך זאלם-זאלם השביעי, ובנה ניקולאוס לאופולד, נסיך זאלם-זאלם השמיני ירש את תאריו. ב-6 באוגוסט 1962 מתה מריה כריסטינה בביתה באנהולט, והיא בת 83 שנים.

## משפחתה
ב-10 במאי 1902 התחתנה מריה כריסטינה עם עמנואל, נסיך הכתר של זאלם-זאלם, ממנו נולדו לה 5 ילדים:
* איזבל, נסיכת זאלם-זאלם (1903–2009), התחתנה עם פליקס, ברון לואה
* רוזמרי, נסיכת זאלם-זאלם (1904–2001), התחתנה עם הוברט סלבטור, ארכידוכס אוסטריה
* ניקולאוס לאופולד, נסיך זאלם-זאלם השמיני (1906–1988)
* ססיליה, נסיכת זאלם-זאלם (1911–1991), התחתנה עם פרנץ יוזף, נסיך זאלם-ריפרשידט-קראוטהיים ודייק
* פרנץ, נסיך זאלם-זאלם (1912–1917)

## אילן יוחסין

## קישורים חיצוניים

* מריה כריסטינה, ארכידוכסית אוסטריה 
* 

קטגוריה:בית הבסבורג
קטגוריה:ילידות 1879
קטגוריה:נפטרות ב-1962
הדוכסות הגדולה של קרקוב

**הדוכסות הגדולה של קרקוב** (גרמנית: **Fürstentum Schwarzburg-Sondershausen**, פולנית: **Wielkie Księstwo Krakowskie**), הייתה דוכסות גדולה בשטחי האימפריה האוסטרית, ולאחר מכן בשטחי האימפריה האוסטרו-הונגרית, והתקיימה עד לאחר מלחמת העולם הראשונה.

## היסטוריה
בשנת 1815 הוחלט על ביטול דוכסות ורשה, וחלוקתה בין פולין הקונגרסאית לממלכת פרוסיה, אולם העיר קרקוב הושארה כעיר חופשית. בשנת 1846 פרץ בעיר מרד קרקוב, ולאחר דיכויו בוטלה העיר החופשית קרקוב והפכה לדוכסות גדולה. הדוכסות הייתה חלק מממלכת גליציה ולודומריה, לצד דוכסות אושוויץ ודוכסות זאטור. לאחר קריסת האימפריה האוסטרו-הונגרית בשנת 1918 בסוף מלחמת העולם הראשונה, צורפו שטחי הדוכסות לרפובליקה הפולנית השנייה.

## דוכסי קרקוב
* פרדיננד הראשון (1846–1848)
* פרנץ יוזף הראשון (1848–1916)
* קרל הראשון (1916–1918)

## ראו גם
* העיר החופשית קרקוב
* ממלכת גליציה ולודומריה

## קישורים חיצוניים

קטגוריה:האימפריה האוסטרו-הונגרית: מדינות
קטגוריה:האימפריה האוסטרית
קטגוריה:מדינות וטריטוריות שהתפרקו ב-1918
קטגוריה:קרקוב: היסטוריה
העיר החופשית קרקוב

**העיר החופשית קרקוב** (פולנית: **Wolne, Niepodległe i Ściśle Neutralne Miasto Kraków z Okręgiem**), הייתה עיר חופשית שהוקמה בשטחי קרקוב והייתה בחסות האימפריה האוסטרית, אולם פורקה לאחר מרד קרקוב בשנת 1846 והפכה לדוכסות הגדולה של קרקוב.

## היסטוריה
בשנת 1815 הוחלט על ביטול דוכסות ורשה, וחלוקתה בין פולין הקונגרסאית לממלכת פרוסיה, אולם העיר קרקוב הושארה כעיר חופשית. בשנת 1818 הורחבה האוטונומיה של העיר, ולאוניברסיטה היגלונית שבעיר הותר לקבל תלמידים מכל רחבי פולין, ובכך הפכה העיר החופשית למרכז לפעילות פוליטית פולנית.

במהלך מרד נובמבר בשנים 1830–1831, קרקוב הייתה בסיס להברחת נשק לתוך שטחי פולין הקונגרסאית שהייתה בשליטה רוסית, ומשום כך, לאחר תום המרד הוגבלה מאוד האוטונומיה של העיר. המשטרה הייתה בשליטה אוסטרית, ובחירת הנשיא הייתה חייבת להיות מאושרת על ידי אוסטריה, פרוסיה ורוסיה.

בשנת 1846 פרץ בעיר מרד קרקוב, ולאחר דיכויו בוטלה העיר החופשית, והיא הפכה לדוכסות הגדולה של קרקוב. הדוכסות הייתה חלק מממלכת גליציה ולודומריה, לצד דוכסות אושוויץ ודוכסות זאטור. לאחר קריסת האימפריה האוסטרו-הונגרית בשנת 1918 בסוף מלחמת העולם הראשונה, צורפו שטחי הדוכסות לרפובליקה הפולנית השנייה.

## גאוגרפיה ואוכלוסייה
העיר החופשית של קרקוב הוקמה מהחלק הדרום-מערבי של דוכסות ורשה (חלק ממחוז קרקוב לשעבר על הגדה השמאלית של נהר הוויסלה). שטח העיר היה לפחות 1164–1234 קמ"ר, והוא גבל בשטחי האימפריה הרוסית, ממלכת פרוסיה והאימפריה האוסטרית. בשטחי העיר החופשית נכללו העיר קרקוב וסביבותיה; והם כללו 224 כפרים ושלוש ערים (כשאנוב, טשביניה ונובה גורה).

בשנת 1815 האוכלוסייה בעיר הייתה 95,000; ואילו בשנת 1843 היו בה 146,000 תושבים. 85% מהם היו קתולים, 14% יהודים, ואילו בני דתות אחרות היוו כ-1%. משפחת האצולה הבולטת ביותר הייתה משפחת פוטוצקי שהשתייכו למעמד המגנאטים, והיו להם אחוזות בקז'שוביצה.

## ראו גם
* הדוכסות הגדולה של קרקוב
* ממלכת גליציה ולודומריה

## קישורים חיצוניים

קטגוריה:מדינות לשעבר באירופה
קרקוב
קטגוריה:קרקוב: היסטוריה
נסיכות רויס-אברסדורף

**נסיכות רויס-אברסדורף** (בגרמנית: **Fürstentum Reuß-Ebersdorf**) הייתה נסיכות קטנה בגרמניה, אשר השתייכה לענף הצעיר של בית רויס, אשר התקיים עד לאחר מלחמת העולם הראשונה, ובשנת 1920 צורפה לתורינגיה.

## היסטוריה
בעקבות מותו של היינריך העשירי, רוזן רויס-לובנשטיין בשנת 1671, שלטו ברוזנות במשותף שלושת בניו: היינריך השלישי, היינריך השביעי והיינריך העשירי. בשנת 1678 חילקו האחים ביניהם את הנחלה: היינריך השלישי קיבל את רוזנות רויס-לובנשטיין, היינריך השביעי קיבל את רוזנות רויס-הירשברג והיינריך העשירי קיבל את **רוזנות רויס-אברסדורף**.

בשנת 1806 הועלה היינריך החמישים ואחד, רוזן רויס-אברסדורף למעמד נסיך, ובאותה שנה הצטרפה הנסיכות לקונפדרציה של הריין. בשנת 1824 מת היינריך החמישים וארבעה, נסיך רויס-לובנשטיין ללא ילדים, והיינריך השבעים ושניים, נסיך רויס-אברסדורף ירש את נחלותיו והקים את **נסיכות רויס-לובנשטיין-אברסדורף**. בשנת 1848 פרצו בנסיכות מהומות כחלק ממהפכות אביב העמים, ובעקבות כך התפטר היינריך השבעים ושניים, נסיך רויס-לובנשטיין-אברסדורף, והנסיכות אוחדה עם נסיכות רויס-שלייץ ליצירת נסיכות רויס הקו הצעיר.

## שליטי רויס-אברסדורף
### רוזני רויס-אברסדורף
* היינריך העשירי (1678–1711)
* היינריך העשרים ותשעה (1711–1747)
* היינריך העשרים וארבעה (1747–1779)
* היינריך החמישים ואחד (1779–1806)

### נסיכי רויס-אברסדורף
* היינריך החמישים ואחד (1806–1822)
* היינריך השבעים ושניים (1822–1824)

### נסיכי רויס-לובנשטיין-אברסדורף
* היינריך השבעים ושניים (1824–1848)

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
הטפת דם ברית

[ממוזער|[ברית מילה]]
**הטפת דם ברית** הוא פעולה הנעשית במקרים בהם אין אפשרות לבצע את תהליך המילה כהלכה, כגון בתינוק שנולד כשהוא נימול, או בגוי נימול שרוצה להתגייר.
ישנן דעות שאף במקרים בהם נעשתה ברית המילה באופן פסול, כגון על ידי מי שאינו כשר למול או בזמן שאינו כשר למילה, יש חיוב להטיף דם ברית.

## מקור הדין
בתלמוד הובאה מחלוקת בית שמאי ובית הלל האם במקרה שלא ניתן למול ישנו חיוב להטיף דם ברית או לא. בסמוך לכך הובאה מחלוקת תנאים באיזה מקרה נחלקו בית שמאי ובית הלל:

בתלמוד אף הובאה דעה שלישית בעניין מחלוקת בית שמאי ובית הלל:

## אופן הפעולה
בפעולת הטפת דם ברית מבצעים שריטה קלה במקום המילה, הפעולה נעשית באמצעות מחט או חוד סכין מעוקרים.

בפסקים נחלקו באופן עשיית הטפת דם, האם יש חיוב או צורך שיצא דם בפועל כתוצאה מהפעולה, או שדי בכך שנעשתה שריטה קלה באיבר המילה. יש שכתבו לדייק מלשון רש"י במסכת שבת שיש מצווה בעצם הטפת הדם, ושעיקר מהות הברית בין ישראל להקב"ה נעשית בעצם דם המילה.

## המקרים הנידונים
ישנם כמה מקרים בהם דנו בראשונים ואחרונים האם ישנו חיוב להטיף דם ברית:
* גוי שבא להתגייר אך מל קודם לכן בהיותו גוי.
* קטן שנולד נימול
* קטן שמלו אותו קודם היום השמיני
* קטן שמלו אותו לאחר היום השמיני אבל בלילה שאינו זמן שכשר למילה
* קטן שמלו אותו בזמנו אבל על ידי אדם שפסול למול כגון על ידי גוי

### קטן שנולד נימול
בתלמוד נחלקו בקטן שנולד נימול האם חוששים שמא יש לו ערלה כבושה שאינה נראית ולכך חייב בהטפת דם ברית או לא.

להלכה נחלקו בראשונים האיך הדין: לדעתם של בעלי התוספות ההלכה היא שלא צורך להטיף דם כלל. הרי"ף פוסק שחובה להטיף ממנו דם ברית על מנת לקיים את חובת מצוות ברית מילה, וכן פסק גם הרמב"ם ורבינו האי. הטור לאחר שהביא את כלל הדעות, כתב שיש להטיף דם ברית רק שיעשה כן בנחת. אך לא יברך על מצות מילה מאחר שחובת ההטפה במקרה כזה היא רק מספק.

### גוי נימול
גוי נימול שבא להתגייר נחלקו הראשונים מה דינו: בדעת רבנו חננאל יש שכתבו שמאחר ואינו יכול למול אין לו תקנה, אך הוסיף שבניו אינם צריכים גיור נוסף ודי להם במילה ללא טבילה. עם זאת, יש שכתבו שלדעת רבינו חננאל גוי נימול אינו צריך כלל הטפת דם ברית וגיורו כשר.

לדעת בעל הלכות גדולות גוי שנתגייר יש להטיף ממנו דם ברית לצורך גיורו.

בעל ספר העיטור כתב לחלק, במקרה שהגוי נולד נימול אין צריך הטפת דם, אך אם מל לאחר שנולד במקרה כזה יש צורך בהטפת דם.

הרמב"ן סובר שבהטפת דם ברית של גר שנולד נימול יש לברך עליה ברכת המצוות, וטעמו:  המאירי התקשה בדברי הרמב"ן מהו הטעם שרק גוי נימול מברך על הטפת דם ברית ולא קטן שנולד נימול: . לכן לדעתו לעולם יש לברך על עצם הכניסה לכנסת ישראל בהטפת דם ברית כאשר אין מילה.

### מל בלילה או קודם זמנו
לדעת הרמ"א במקרה ועבר ומל בלילה - צריך לחזור ולהטיף ממנו דם ברית. אך מנגד הוסיף שהמל תוך שמונה ימים - אינו צריך הטפה.

הש"ך התקשה בדברי הרמ"א מדוע יש לחלק בין שני המקרים, ולכך חולק וסובר שבשני מקרים אלו יש חיוב להטיף דם ברית מחמת שהמילה נעשתה בפסול, ביישוב דברי הרמ"א נאמרו הסברים שונים.

## להלכה

## קישורים חיצוניים
* 

* 

## הערות שוליים

קטגוריה:יהדות
קטגוריה:רפואה והלכה
קטגוריה:ברית מילה
שיבון רדמונד

**שיבון רדמונד**, MBE (באנגלית: **Siobhan Redmond**; נולדה ב-27 ביולי 1959) היא שחקנית סקוטית.

## ביוגרפיה
רדמונד נולדה בטולקרוס שבגלאזגו. היא למדה בבית הספר לבנות בווסט אנד של גלאזגו. כשלמדה אנגלית באוניברסיטת סנט אנדרוז "גילתה אותה" המחזאית ליז לוקהד בהופעה בהפקת סטודנטים של מחזה מאת מרצ'לה איבריסטי.

היא למדה שנה אחת בבריסטול אולד ויק. הופעת הבכורה של רדמונד בטלוויזיה הייתה בשנת 1982 בתוכנית מערכונים בשם .

אחרי שהופיעה בשתי עונות של הסדרה "אלפרסקו" בשנים 1983 ו-1984, שיחקה רדמונד בתפקיד החשוב הראשון שלה בדמות לוסי מקגינטי, העוזרת של ג'ורג' בולבן בסדרה "בולמן" ששודרה בין 1985 ל-1987. תפקידים נוספים של רדמונד היו בדמות מורין קונל בסדרה "בין השורות" (1992–1994); שונ ספארלד בסדרה "The High Life" (ב-1994 ו-1995); מאדאם סין בעיבוד לרומן "In The Red" (מ-1998); ג'אניסטיילור בסדרה הרפואית "הולבי סיטי" (2000–2002); שרון בסיטקום "The Smoking Room" (ב-2004 ו-2005); מייב בראון באופרת הסבון "איסטאנדרס"; פסיכיאטרית קלינית בפרק בסדרה "רציחות במידסומר", ואליסה בסדרת הפנטזיה "Shoebox Zoo". רדמונד השתתפה בתוכניות רדיו שונות בהן הסדרה "The Further Adventures of Sherlock Holmes" ב-2002, ובתפקיד ג'ין בראש בסדרה "McLevy".

בתיאטרון כיכבה רדמונד ב-2003 במחזה "פריחתה של ג'ין ברודי". היא חברה בלהקה השייקספירית המלכותית איתם הופיעה ב-2007 בדמות מריה במחזה "הלילה השנים עשר". היא גילמה את טייטנה / היפוליטה במחזה "חלום ליל קיץ" בעונת הקיץ של 2008 של תיאטרון שייקספיר גלוב.

ב-2005 השתתפה רדמונד במערכון "Gingers for Justice" בתוכנית "המופע של קתרין טייט", ושיחקה שוב באותה תוכנית ב-2006. ב-2007 הצטרפה לסדרת המשטרה "The Bill" בדמות לורנה הרט, חוקרת זירת הפשע. ב-2010 שיחקה באחד התפקידים הראשיים במחזה "Dunsinane" מאת דייוויד גריג, וגילמה שוב את אותה דמות בעיבוד הרדיופוני של ה-BBC ששודר ברדיו 3 ב-30 בינואר 2011.

ב-26 ביוני 2014 פורסם שרדמונד תופיעה בדמות "הראני" בגלגול חדש, דמות של נבל בסדרת המדע בדיוני הוותיקה "דוקטור הו". במקור גילמה את הדמות בטלוויזיה השחקנית קייט או'מרה שנפטרה באותה שנה. רדמונד גילמה את הדמות בתסכיתי דרמה בהפקת "Big Finish Productions". הראשון שבהם "The Rani Elite" יצא לאור בדצמבר 2014.

בנובמבר 2014 שיחקה רדמונד לצדם של אלן ארמסטרונג וויליאם גונט בהפקה של המחזה "המלך נוטה למות" מאת אז'ן יונסקו שהוצג ביוסטינוב סטודיו בבאת'.

בשנת 2000 הוענק לרדמונד תואר דוקטור לשם כבוד מאוניברסיטת סנט אנדרוז בה למדה. ב-2013 במסגרת הענקת אותות כבוד לכבוד השנה החדשה הוענק לה תואר חברה במסדר האימפריה הבריטית (MBE) על תרומתה לתחום הדרמה.

## פילמוגרפיה

## קישורים חיצוניים

* שיבון רדמונד באתר holby.tv

## הערות שוליים

קטגוריה:חברים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:שחקניות תיאטרון סקוטיות
קטגוריה:שחקניות קולנוע וטלוויזיה סקוטיות
קטגוריה:בריטיות שנולדו ב-1959
קטגוריה:בריטים שנולדו ב-1959
ERA מיני טורבו

**ERA מיני טורבו** (באנגלית: **ERA Mini Turbo**) היא מכונית עירונית, בעלת 2 דלתות, המוגדרת כמכונית סופרמיני, שיוצרה על בסיס  דגם המיני, (יצרן :" 
Morris Motors Limited", The British Motor Corporation Limited (BMC)) בתצורה שונה, ומשודרגת. 

דגם "ERA מיני טורבו" נבנה ושודרג על  ידי **Engineering Research & Application Ltd** בבריטניה, מחוז בדפורדשייר, בעיר "Dunstable" בין השנים 1989–1991. 

יוצר מספר קטן של יחידות (מוגבלות).

## ERA מיני טורבו

* 2 דלתות
* מגדש טורבו
* מחיר דגם "ERA מיני טורבו" בהשקה עמד על 11,949 שטרלינג
* תאוצת דגם "" בין 0-100 קמ"ש היא 8.3 שניות

## תמונות

קובץ:199204 era mini turbo.jpg | דגם "ERA מיני טורבו" 
קובץ:1990 ERA Mini turbo engine (5979193859).jpg | דגם "ERA מיני טורבו", שנת 1990 
קובץ:ERA Mini Turbo (1989-91) (37102099833).jpg | דגם "ERA מיני טורבו", שנת 1990 
קובץ:1990 Mini Era Turbo Heritage Motor Centre, Gaydon.jpg | דגם "ERA מיני טורבו", שנת 1990 
קובץ:1990 Rover Mini ERA Turbo Heritage Motor Centre, Gaydon.jpg  | דגם "ERA מיני טורבו", שנת 1990 
קובץ:ERA Mini Turbo rear.JPG | דגם "ERA מיני טורבו" 
קובץ:1990 ERA Mini turbo rear (5979750106).jpg | דגם "ERA מיני טורבו" שנת 1990 
קובץ:1990 ERA Mini turbo interior (5979193069).jpg | דגם "ERA מיני טורבו" שנת 1990 
קובץ:ERA Mini Turbo (1989-91) (37513723990).jpg | דגם "ERA מיני טורבו" 


## ראו גם
* מיני

## לקריאה נוספת
* דגם "ERA מיני טורבו", autoexpress.co.uk
* דגם "ERA מיני טורבו" - תמונות, eraturbo.co.uk
* דגם "ERA מיני טורבו", aronline.co.uk

## קישורים חיצוניים

* דגם  "ERA מיני טורבו" (4:06 דקות), יו-טיוב
* דגם  "ERA מיני טורבו" (1:07), יו-טיוב

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1989
קטגוריה:מכוניות בריטיות
קטגוריה:רכבי מוריס
קטגוריה:מותגי רכב
מיכאל דזר

**מיכאל (מייקל) דזר** (במקור: מיכאל דזרטוב, באנגלית: **Michael Dezertzov**. נולד ב-1 באפריל 1941) הוא יזם נדל"ן ישראלי-אמריקאי ואספן מכוניות. דזר הוא הבעלים של חברת דזר נכסים, המחזיקה בבעלותה מבני משרדים רבים בשכונת צ'לסי במנהטן, ניו יורק ומספר מלונות ואתרי נופש במיאמי ביץ'. במהלך שנות השמונים פעל בשיתוף פעולה עם דונלד טראמפ. אוסף המכוניות שברשותו מונה למעלה מ-1,000 מכוניות ומוצג בשלושה מוזיאונים שונים.

## יזם נדל"ן
[ממוזער|שמאל|מגדלי פורשה דיזיין בסאני איילס ביץ', [פלורידה. המגדלים נבנו על ידי חברת דזר נכסים]]
דזר נולד בשנת 1941 בתל אביב. את שירותו הצבאי עשה בחיל האוויר. בשנת 1962 היגר לארצות הברית. הוא עבד בפרסום ובמקביל למד לימודי ערב. הוא הקים את חברת דזר נכסים והחל להשקיע בנדל"ן בשכונת צ'לסי במנהטן, שכונה ששינתה באותו הזמן את אופייה מאזור ייצור לאזור של עסקים ואומנות. בשנת 2013 החזיקה החברה למעלה מ-120,000 מ"ר של נכסים בשכונה.

בשנות השמונים רכש מספר נכסים על קו החוף של מיאמי. במקביל שיתף פעולה עם דונלד טראמפ בפיתוח מספר מיזמים ביניהם מגדלי טראמפ בפלורידה, אתר הנופש טראמפ גרנד אושן ומלון טראמפ אינטרנשיונל.

## אספן מכוניות
אוסף כלי הרכב של דזר מונה למעלה מ-1,000 מכוניות המוצגות במוזיאון הרכב של מיאמי הנמצא בצפון העיר. האוסף מחולק לקטגוריות שונות: קלאסיקות אירופאיות, קלאסיקות אמריקאיות, מכוניות על, מכוניות מסרטים ומכוניות צבאיות. בנוסף, באוסף קיימים מאות כלי רכב נוספים דוגמת אופנועים, קטנועים, אופניים והאוסף הגדול ביותר של וספות המצויים גם הם במוזיאון. עם התרחבות האוסף פתח דזר 2 מוזיאונים נוספים. בשנת 2014 פתח את מוזיאון הרכב של הוליווד בלאס וגאס. במוזיאון מוצגים למעלה מ-100 מכוניות שהשתתפו בסרטי קולנוע ותוכניות טלוויזיה. בשנת 2016 רכש שטח באקסטרים ספורט פארק (Xtreme Sports Park) בפורט לודרדייל במטרה להקים מוזיאון נוסף בו יוצגו כ-200 מכוניות.

דזר הוא הבעלים של המבנה בו שוכנת סוכנות מכוניות היוקרה מנהטן מוטורקארס.

## חיים פרטיים
דזר נשוי לנעמי (במקור: קרקס) אותה הכיר עוד בישראל. לזוג שלושה ילדים: 2 בנות ובן, שלושתם מעורבים בעסקי המשפחה.

## קישורים חיצוניים
* דזר נכסים - האתר הרשמי.
* מוזיאון הרכב - האתר הרשמי.

## הערות שוליים

קטגוריה:יזמי נדל"ן
קטגוריה:אספני מכוניות
קטגוריה:מהגרים מישראל לארצות הברית
קטגוריה:ישראלים שנולדו ב-1941
Wo gehest du hin, רי"ב 166

**Wo gehest du hin** (בעברית: אנה תלך), רי"ב 166, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון הרביעי שלאחר חג הפסחא, שחל ב-7 במאי 1724.

## היסטוריה
קנטטה זו הייתה הארבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 104.

ב-1887 הוציאה לאור חברת באך את הקנטטה לראשונה, בכרך 33 של פרסומיה.

## מילים ומוזיקה
סדר הקריאה לאותו יום כולל פסוקים מאיגרת יעקב ומהבשורה על-פי יוחנן בהם מתוארת שיחת הפרידה שערך ישו עם תלמידיו לאחר הסעודה האחרונה. כרוב הקנטטות מתקופה זו, גם כאן הלברית נכתבה על ידי מחבר לא ידוע. החלק הראשון של הקנטטה הוא ציטוט מתוך דברי ישו "וְלֹא יִשְׁאָלֵנִי אִישׁ מִכֶּם אָנָה תֵלֵךְ". המשך הקנטטה עוסק בשאלה זו ובתשובה הרצויה למאמין. החלק השלישי הוא מזמור מאת ברתולומיאוס רינגואלדט (Bartholomäus Ringwaldt) שהיה משורר וכומר גרמני מהמאה ה-16. החלק האחרון הוא מזמור של הרוזנת והמשוררת אמילי יוליאן .

הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של אבוב, שני כינורות, ויולה ובאסו קונטינואו. לקנטטה שישה פרקים:
# אריוזו לבס: *Wo gehest du hin* (אנה תלך)
# אריה לטנור: *Ich will an den Himmel denken* (על שמי המרום אחשוב, אתבונן)
# כורל לסופרן: *Ich bitte dich, Herr Jesu Christ* (אני מבקש ממך, אדון ישו כריסטוס)
# רצ'יטטיב לבס: *Gleichwie die Regenwasser bald verfließen* (כפי שהגשם במהרה ייחלש)
# אריה לאלט: *Man nehme sich in acht* (יחשוב אדם ואל יצהל)
# כורל: *Wer weiß, wie nahe mir mein Ende* (מי יודע, מה קרוב קצי)

## הקלטות
היצירה הוקלטה במלואה 14 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1978), טון קופמן (ב-1998) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
טיירון וודלי

**טיירון וודלי** (באנגלית: **Tyron Woodley**; נולד ב-17 באפריל 1982), הידוע גם בכינוי **'The Chosen One**' (בעברית: **הנבחר**), הוא לוחם MMA אפרו-אמריקאי. אלוף העולם לשעבר של ה-UFC במשקל חצי בינוני .

## קריירת MMA
### סטרייקפורס
וודלי החל את קריירת ה-MMA המקצוענית שלו בפברואר 2009. ביוני 2009 נלחם לראשונה בארגון סטרייקפורס , ניצח בהכנעה והוחתם לשישה קרבות נוספים בארגון. בנובמבר 2009, נלחם נגד רובי ברס  בקרב שהיה הקרב המרכזי של האירוע וניצח אותו. לאחר מכן, חתם על חוזה עם חברת משחקי המחשב EA Sports עבור הופעת דמותו במשחקי EA Sports MMA . ביולי 2012, נלחם נגד נייט מרקרט  על תואר האליפות של סטרייקפורס, והפסיד בנוקאאוט בסיבוב הרביעי. וודלי השתתף בסך הכל ב-11 קרבות בסטרייקפורס עם מאזן תוצאות של 10 ניצחונות והפסד אחד.

### UFC
בשנת 2013, וודלי עבר להילחם ב-UFC, לאחר שארגון סטרייקפורס נרכש ונסגר על ידי ארגון זה. ביולי 2016, במסגרת אירוע UFC 201 , וודלי נלחם על תואר אלוף העולם במשקל חצי בינוני נגד רובי לולר , ניצח בנוקאאוט בסיבוב הראשון וזכה באליפות העולם. בנובמבר 2016, במסגרת אירוע UFC 205 , נלחם בקרב הגנת התואר הראשון שלו נגד סטפן תומפסון (וונדר-בוי) . הקרב הסתיים בתוצאת תיקו בהחלטת שופטים ברוב קולות (שני שופטים ניקדו את הקרב 47-47, והשופט השלישי ניקד את הקרב 47–48 לטובת וודלי). על פי החוקים, כשמושג תיקו בקרב אליפות - האלוף זוכה להמשיך להחזיק בתוארו. במרץ 2017, במסגרת אירוע UFC 209  נערך קרב חוזר (rematch) בין וודלי לתומפסון. וודלי ניצח את תומפסון בהחלטת שופטים חצויה. ביולי 2017, נלחם בקרב הגנת התואר בפעם השלישית נגד דמיאן מאיה . בסיבוב הראשון של הקרב, וודלי נפצע בכתפו. לאורך הקרב, הצליח וודלי להגן על עצמו מפני 21 ניסיונות הטלה של מאיה (שנחשב לאחד הלוחמים הטובים ביותר בגראפלינג). הקרב הוכרע בהחלטת שופטים אחידה לטובת וודלי, ולאחר הקרב, פרשן ה-UFC, ג'ו רוגן  דיווח כי קרב זה שבר את השיא עבור קרב האליפות במספר הנמוך ביותר של החבטות שהונחתו. נשיא ה-UFC, דיינה ווייט , הביע ביקורת כלפי וודלי וטען כי וודלי יכול היה להכריע את הקרב אולם העדיף "ללכת על בטוח". ב-2 במרץ 2019, במסגרת אירוע UFC 235  נלחם בקרב אליפות בפעם הרביעית מול הלוחם הניגרי קמארו אוסמן  והפסיד את התואר בהחלטת שופטים אחידה.

נכון לנובמבר 2020, מאזן הקרבות של וודלי עומד על 19 ניצחונות, 6 הפסדים ותיקו אחד.

בשנת 2018 גילם אסיר בשם אקאלה בסרט הפעולה "תוכנית בריחה 2: הגיהנום" לצד סילבסטר סטאלון ודייב בטיסטה. 

## קישורים חיצוניים

* 

* 
* 
* 

## הערות שוליים

קטגוריה:אמריקאים ילידי מיזורי
קטגוריה:אמני לחימה אמריקאים
קטגוריה:ספורטאים אפרו-אמריקאים
קטגוריה:מתאבקים אמריקאים
קטגוריה:אלופי אליפות הלחימה האולטימטיבית
קטגוריה:בוגרי אוניברסיטת מיזורי
קטגוריה:מיזורי: ספורטאים
קטגוריה:אמריקאים שנולדו ב-1982
מוריס אוקספורד פרינה

**מוריס אוקספורד פרינה** (באנגלית: **Morris Oxford Farina**) היא מכונית משפחתית גדולה, מתוצרת יצרנית הרכב הבריטית **Morris Motors Limited** אשר יוצרה בין השנים 1959–1971.

משנת 1953 יצרנית הרכב "Morris Motors Limited" הייתה חברת בת של קונצרן הרכב הבריטי "British Motor Corporation".

## תצורות "מוריס אוקספורד פרינה"

* 4 דלתות - סלון
* 5 דלתות - סטיישן

## סדרות "מוריס אוקספורד פרינה"
* סדרה 5, יוצרו 87,433 יחידות (יוצר בין השנים 1959-1961)
* סדרה 6, יוצרו 208,823 יחידות  (יוצר בין השנים 1971-1961)

## תמונות

קובץ:Morris Oxford series V 1961 5696439567.jpg | מוריס אוקספורד פרינה - סדרה 5
קובץ:Morris Oxford Series V side.jpg | מוריס אוקספורד פרינה - סדרה 5
קובץ:Morris Oxford Series V as in early Pinifarina 1489cc mfd 1959.JPG | מוריס אוקספורד פרינה - סדרה 5
קובץ:Morris Oxford Series V rear.jpg | מוריס אוקספורד פרינה - סדרה 5
קובץ:Morris Oxford Traveller 1622 cc first registered March 1968.JPG | מוריס אוקספורד פרינה, סטיישן, שנת 1968 - סדרה 6
קובץ:Morris Oxford Series VI Traveller 1969.jpg | מוריס אוקספורד פרינה, סטיישן, שנת 1969 - סדרה 6
קובץ:Morris Oxford Traveller Series VI rear.jpg | מוריס אוקספורד פרינה, סטיישן - סדרה 6
קובץ:1963 Morris Oxford (15521598639).jpg | מוריס אוקספורד פרינה, שנת 1963 - סדרה 6
קובץ:Morris Oxford Series VI (1968) - 14733518569.jpg | מוריס אוקספורד פרינה, שנת 1968 - סדרה 6
קובץ:Morris Oxford (2).jpg | מוריס אוקספורד פרינה - סדרה 6
קובץ:1970 MORRIS OXFORD SERVIES VI pic3.JPG | לוגו מוריס אוקספורד פרינה 



## ראו גם
* מוריס אוקספורד MO
* מוריס אוקספורד סדרה 2
* מוריס אוקספורד סדרה 3
* מוריס 6 MS 
* מוריס נומד
* מוריס מרשל
* מוריס FE
* מוריס J2
* מוריס ביג 6

## לקריאה נוספת
* מוריס אוקספורד פרינה (wheels-alive.co.uk/austin-cambridge-a55-mark-iia60-morris-oxford-series-vvi-family-farina-models)

## קישורים חיצוניים
 (סדרה 5)
 (סדרה 6)
* מוריס אוקספורד פרינה (1:59), יו-טיוב

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1959
קטגוריה:מכוניות בריטיות
קטגוריה:כלי רכב המיוצרים באוסטרליה
אוקספורד פרינה
קטגוריה:מוריס אוקספורד
קטגוריה:רכבי BMC
אנתוני ויודית וטמנס

**אנתוני ויודית וטמנס** (בהולנדית: **Anthonie & Judith Wetemans**) הם חסידי אומות העולם מהולנד, שהסתירו יהודים בתקופת השואה ועל כך הוכרו כחסידי אומות העולם על ידי יד ושם.

## קורות חיים
הזוג ההולנדי, אנתוני ויודית וטמנס, חיו בעיר האג בהולנד. אנתוני היה בעליו של מועדון ספורט בעיר ועבד במועדון כמדריך ספורט.

## הפעילות בתקופת השואה להצלת יהודים
שיעורי הספורט במועדון המשיכו להתקיים גם בזמן המלחמה. אנתוני ויודית הסתירו במועדון יהודים במהלך המלחמה וסיפקו להם מזון למקום המסתור גם בתקופות של חורף קשה ורעב.

הארי דה וולף, בן למשפחה יהודית, התאמן אצל אנתוני במועדון משנת 1939. במאי 1940 כבשו הגרמנים את הולנד. הארי ניצל בתקופת השואה בזכות המחבוא שהכינו בני הזוג וטמנס עבורו במועדון הספורט, שם שהה במשך שנה וחצי עד מאי 1945.

בני הזוג נתנו מקום מסתור במועדון למספר יהודים נוספים בעלי אזרחות הולנדית. הם אספו קופונים ובאמצעותם השיגו אוכל עבור היהודים שהסתירו.

פעמים רבות הצליח אנתוני למנוע מקציני הס.ס. הגרמנים שביקרו במועדון, למצוא את מקום המסתור. הוא נהג להרבות בסיפורים אודות ספורט ובכך הסיח את דעתם.

יודית הייתה לרוב אחראית על הבאת המזון למחבוא ובהזדמנות זו הייתה מעדכנת ועונה על שאלות המסתתרים.

## לאחר המלחמה
לאחר המלחמה פנה הארי דה וולף, שהוסתר על ידי בני הזוג, במכתב ליד ושם על מנת לספר את סיפור ההצלה ולבקש להכיר במציליו, בני הזוג וטמנס, כחסידי אומות העולם. במכתבו ציין שהיו גם יהודים נוספים שהוסתרו על ידם וניצלו בזכותם, וכי מאז 1945 הם נפגשים מדי חודש והידידות ביניהם נמשכת.

לבקשה להכיר בזוג וטמנס כחסידי אומות העולם הצטרף גם ניצול השואה הארי נילסון, שהוסתר על ידם במועדון הספורט ופנה לשם כך במכתב ליד ושם.

## הכרה והנצחה
בדצמבר 1985 הוכר הזוג וטמנס על ידי יד ושם כחסידי אומות העולם. ההודעה על כך נשלחה אל בני הזוג במכתב מיושב ראש הוועדה לציון חסידי אומות העולם, השופט ד"ר משה בייסקי.

## קישורים חיצוניים
* משחק חייהם: סיפוריהם של חסידי אומות העולם שהקדישו את חייהם לספורט, יד ושם, רשות הזיכרון לשואה ולגבורה.

## הערות שוליים

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:זוגות חסידי אומות העולם
אוסטין לואד סטאר

**אוסטין לואד סטאר** (באנגלית: **Austin Loadstar**) היא משאית בעלת שתי תצורות הנעה: 4x2, והנעה כפולה 4x4. 

"אוסטין לואד סטאר" מתוצרת יצרנית הרכבה-בריטית  "Austin Motor Company" אשר יוצרה בין השנים 1949–1959.

## "אוסטין לואוד סטאר" דגמים מסחריים "K2" ו-"K4"

* K2
* K4

## "Austin K9" - הגרסה הצבאית
* הנעה 4x4
* מנוע 3,995 סמ"ק המפיק 90 כ"ס
* אורך: 5.18 מטר
* רוחב: 2,20 מטר
* גובה: 2,68 מטר
* גובה קבינה: 2,045 מטר
* טווח מכל דלק מלא: 500 ק"מ
### ייעוד "Austin K9" כמשאיות צבאיות
* מכליות
* אמבולנסים
* משאיות קשר (אלחוט)

## תמונות

קובץ:Austin Loadstar light truck 1953 ca 4000cc.JPG |  אוסטין לואד סטאר, שנת 1953
קובץ:Austin LWB Truck 1954.jpg |  אוסטין לואד סטאר, שנת 1954
קובץ:Austin light truck 1953 4750cc.JPG |  אוסטין לואד סטאר, שנת 1953



קובץ:Austin K9 ambulance, Royal Air Force Museum, Hendon. (23205646403).jpg  | אוסטין K9  - אמבולנס
קובץ:Austin K9WD 1.jpg | אוסטין K9  - אמבולנס
קובץ:Austin K9WD 2.jpg | אוסטין K9  - אמבולנס
קובץ:Austin K9 Radio Truck 1953) - 29121628462.jpg | אוסטין K9, שנת 1953 - משאית קשר (אלחוט) 
קובץ:Austin Military Truck (1960) 5100cc (35937110732).jpg | אוסטין K9
קובץ:Austin K9WD 1 ton GS Truck pic1.JPG | אוסטין K9
קובץ:Austin K9 4x4 Wireless Van (1954).jpg | אוסטין K9 - הנעה 4x4
קובץ:1955 Austin K9 (SSY 813) recovery truck, 2012 HCVS Tyne-Tees Run.jpg | אוסטין K9, שנת 1955
קובץ:Military Vehicle by the Stour Valley Walk - geograph.org.uk - 1620138.jpg | אוסטין K9
קובץ:Austin K9 Military Truck (1955) (33374775410).jpg | אוסטין K9, שנת 1955


## ראו גם
* אוסטין צ'אמפ
* אוסטין ג'יפסי
* אוסטין K5
## קישורים חיצוניים

* אוסטין לואד סטאר (2:30 דקות), יו-טיוב
* אוסטין לואד סטאר (1:22), יו-טיוב
* אוסטין לואד סטאר, שנת 1952 - תמונה (shannons.com.au/club)

## הערות שוליים

קטגוריה:משאיות
קטגוריה:כלי רכב שהושקו ב-1949
קטגוריה:מכוניות בריטיות
לואד סטאר
קטגוריה:כלי רכב צבאיים
נבחרת גביע דייוויס של ניו זילנד

**נבחרת גביע דייוויס של ניו זילנד** היא נבחרת טניס הגברים הלאומית של ניו זילנד שיחקה בעבר בבית העליון של גביע דייוויס.

הנבחרת הופיע לראשונה בשנת 1924. במהלך התקופה היא שיחקה 148 משחקים וניצחה ב-70.

לפני מלחמת העולם הראשונה טניסאי ניו זילנדי אנטוני וילדינג היה חלק מנבחרת אוסטרלאסיה. הוא היה שותף ל-4 זכיות בגביע דייוויס.

## הישגים
* חצי גמר 1982

## קישורים חיצוניים
* נבחרת ניו זילנד בטניס – דף הנבחרת מאתר גביע דייוויס

## הערות שוליים

ניו זילנד
טניס
קטגוריה:ניו זילנד: טניס
מגדל האבולוציה

**מגדל האבולוציה** (ברוסית: **Башня Эволюция**) הוא גורד שחקים בן 55 קומות שנמצא במוסקבה סיטי, מרכז העסקים הבינלאומי של מוסקבה.
## המבנה
בניית מגדל האבולוציה החלה בשנת 2011 והסתיימה ב-2014. המגדל בנוי על סטילובטה תלת מפלסית וגובהו מגיע ל-255 מטרים.
פיתוח הפרויקט היה באחריות חברת ZAO Snegiri פיתוח בשיתוף עם חברת KG-Techstroy. תכנון מכני, חשמל ואינסטלציה והתקנה הוענקו לחברת הבנייה רנסאנס. רנסאנס בנתה את המבנה הראשי גם כן.

בניית המגדל משלבת טכניקות הנדסיות מודרניות ומאפיינת סגנונות אדריכליים רוסיים. המגדל, כולל 55 קומות, עם 3 קומות מתחת לאדמה, מתפתל בכל קומה בכ-3 מעלות סביב הליבה המרכזית. צורת המגדל היא סיבוב של 135 מעלות בכיוון השעון מהקרקע ועד למעלה.

בשנת 2016 רכשה את המגדל חברת צינורות הנפט הממשלתית טרנסנפט, תמורת מיליארד דולר.

בסטילובטה של המגדל, בשטח של 28 אלף מ"ר, ממוקם מרכז הקניות גלריה אבולוציה.

## גלריה

קובץ:Башня Эволюция днём.jpg|מנחת מסוקים על גג המגדל
קובץ:Evolution Tower December 2021.jpg
קובץ:Mercury City tower (53566105575).jpg


## ראו גם
* רשימת מבנים מפותלים

## קישורים חיצוניים

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
נבחרת גביע דייוויס של יוגוסלביה

**נבחרת גביע דייוויס של יוגוסלביה** הייתה נבחרת טניס הגברים הלאומית של יוגוסלביה שיחקה בעבר בבית העליון של גביע דייוויס.

הנבחרת הופיע לראשונה בשנת 1927 כנבחרת של ממלכת יוגוסלביה. לאחר מלחמת העולם השנייה זה הייתה נבחרת של הרפובליקה הפדרלית הסוציאליסטית של יוגוסלביה. בתחילת שנות ה-90 יוגוסלביה התפרקה למספר מדינות, ונבחרתה הפסיקה להתקיים.

במהלך התקופה היא שיחקה 152 משחקים וניצחה ב-85.

## הישגים
* חצי הגמר
1991
## קישורים חיצוניים
* נבחרת יוגוסלביה בטניס – דף הנבחרת מאתר גביע דייוויס

יוגוסלביה
טניס
פיג'ו VLV

**פיג'ו VLV** (בצרפתית: **Peugeot VLV**) היא מכונית חשמלית, המוגדרת מכונית מיקרו, בתצורת קבריולה, שיוצרה על ידי יצרן הרכב הצרפתי **[[פיג'ו]]** בתקופת מלחמת העולם השנייה בין השנים 1941–1945.

סך הכול יוצרו 377 יחידות.

## "פיג'ו VLV"

* 2 מושבים
* 4 גלגלים אסימטריים
* 4 סוללות במתח של 12 וולט - ממוקמות בחלק הקדמי של הרכב
* פנס קדמי בודד

## תמונות

קובץ:1942 Peugeot Voiture Légère de Ville photo 6.JPG | דגם פיג'ו VLV, שנת 1942
קובץ:1942PeugeotVLV-interior.jpg  | דגם פיג'ו VLV, שנת 1942 - מבט לתא הנהג
קובץ:1942 Peugeot Voiture Légère de Ville photo 5.JPG | דגם פיג'ו VLV, שנת 1942
קובץ:1942 Peugeot Voiture Légère de Ville photo 3.JPG | דגם פיג'ו VLV, שנת 1942
קובץ:1942PeugeotVLV.jpg | דגם פיג'ו VLV
קובץ: 1942 Peugeot Voiture Légère de Ville photo 1.JPG | דגם פיג'ו VLV, שנת 1942
קובץ:1942PeugeotVLV-rear.jpg | דגם פיג'ו VLV
קובץ:Salon Retromobile 2009 (3264768452).jpg | דגם פיג'ו VLV
קובץ:Salon Retromobile 2009 (3264770898).jpg | דגם פיג'ו VLV - מבט לסוללות


## ראו גם
* מכונית מיקרו
* רכב חשמלי מונע מצבר

## לקריאה נוספת
* פיג'ו VLV כולל תמונות (autoconcept-reviews)
* פיג'ו VLV תמונות ושרטוט הרכב&tbm=isch&source=iu&ictx=1&fir=fQwpJ9if0NJdZM%253A%252C2g2aQP78LlaR5M%252C_&usg=__dyGK8RohT8d6t1gzRL8ResEjG-8%3D&sa=X&ved=0ahUKEwjb2ajnl4fYAhXSY1AKHfItC0IQ9QEINzAD#imgrc=fQwpJ9if0NJdZM:)
* פיג'ו VLV (automobile-propre)

## קישורים חיצוניים

* פיג'ו VLV (0:50), יו-טיוב
* פיג'ו VLV (0:20), יו-טיוב

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:רכב חשמלי מונע מצבר
קטגוריה:דגמי מכוניות שהושקו ב-1941
VLV
קטגוריה:1941 בצרפת
מגדל אירואסיה

**אירואסיה** (ברוסית: **Евразия**) הוא גורד שחקים סופר גבוה בן 72 קומות שנמצא ב"מוסקבה סיטי", מרכז העסקים הבין-לאומי של מוסקבה. גובהו מגיע ל-309 מטרים ועם חנוכתו הוא היה השלישי בגובהו באירופה. נכון לשנת 2025, הוא הבניין החמישי בגובהו במוסקבה, השישי בגובהו ברוסיה, השביעי בגובהו באירופה וה-194 בגובהו בעולם. 

בנייתו החלה בשנת 2007 והסתיימה ב-2015. הוא נבנה מפלדה, בניגוד לשאר המבנים במוסקבה סיטי שבנויים מבטון.

באוקטובר 2022 נפתח הסניף הגדול ביותר של בנק VTB במוסקבה על שטח של יותר מ-2000 מ"ר במגדל אירואסיה.

ב-8 ביוני 2024 סגן ראשון לנשיא בנק VTB הודיע שהבנק מכר את הבניין של הסניף הראשי ברחוב מיאסניצקאיה  במוסקבה, והצוות שעבד שם עבר למגדל אירואסיה.

## גלריה

קובץ:Eurasia Tower 2016.jpg
קובץ:Moscow City at night, 2024 15.jpg
קובץ:Moscow City at night, 2024 14.jpg


## קישורים חיצוניים

* 
* מגדל אירואסיה באתר המועצה לעירוניות אנכית (CVU)
* מגדל אירואסיה באתר SkyscraperPage

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: בתי מגורים
קטגוריה:קבוצת VTB
התחנה המרכזית של צפת

**התחנה המרכזית של צפת** היא מסוף אוטובוסים מרכזי בעיר צפת, ומיקומה - ברחוב ירושלים בעיר. בתחנה שישה רציפים מהם יוצאים אוטובוסים ליעדים שונים בארץ - בעיקר בצפון ובמרכז. התחנה המרכזית של צפת מהווה מרכז תחבורתי חשוב באזור הגליל העליון בגלל חשיבותה של העיר, חשיבות שגוברת בזמן פסטיבל הכליזמרים והילולת ל"ג בעומר בהר מירון - שני אירועים שמושכים אל העיר קהל רב.

## היסטוריה
התחנה נחנכה בדצמבר 1966 לאחר שבמשך שנים פעלה במבנה ערבי ישן וקטן שלא תאם את הצרכים הנדרשים להפעלת תחנה מרכזית. היא נבנתה על ידי חברת נצבא, חברה שעסקה באחזקת מבנים (בעיקר בנייני-משרדים ותחנות מרכזיות) ובהשכרתם לאגד. לאחר פתיחת שוק ההיסעים הציבורי לתחרות החלה לפעול בתחנה חברת נתיב אקספרס.

בשנת 2014 עברה התחנה שיפוץ כללי.

ב-11 ביוני 2022 הוצתו מספר אוטובוסים שחנו במתחם התחנה, הדליקה פשטה למספר רב של אוטובוסים נוספים וכתוצאה מכך נגרם נזק כבד לתחנה. ב-17 ביוני נעצרו מספר תושבי טובא-זנגרייה בחשד לביצוע המעשה, וכן מיוחסים אליהם על פי החשד מספר מעשי הצתה נוספים שבוצעו על פי הערכות המשטרה כחלק מסחיטת דמי חסות.

## שירות בתחנה

## גלריית תמונות

centralb01.JPG|רציפי התחנה
centralb03.JPG|רציפי התחנה ולצדם שטחי מסחר
centralb02.JPG|קיר אמנות שיצר גרשון קניספל


## קישורים חיצוניים

*מיכאל יעקובסון: סיבוב בתחנה המרכזית של צפת, באתר 'חלון אחורי', 8 במאי 2021

## הערות שוליים

צפת
תחנה מרכזית
קטגוריה:צפת: תחבורה
Truecaller

**Truecaller** היא אפליקציית מובייל שמאפשרת זיהוי שיחות. היא פותחה על ידי החברה שוודית True Software Scandinavia AB, ויצאה לראשונה ב-1 ביולי 2009.

האפליקציה מאפשרת למצוא מידע על אדם על פי מספר הטלפון שלו או שמו, ומשמשת לזיהוי שיחות. בנוסף, האפליקציה מחליפה את שירות ההודעות הנייד, וכך ניתן לשלוח מסרים דרך האפליקציה.

## היסטוריה
האפליקציה הופצה לראשונה על ידי חברת "BlackBerry" ב-1 ביולי 2009. לאחר ביקורות טובות מקרב המשתמשים, המפתחים החליטו להשיק את האפליקציה גם עבור Symbian ו-Microsoft Windows Mobile. עבור Android ו-Apple iPhone האפליקציה הושקה ב-23 בספטמבר 2009, עבור RIM Blackberry ב-27 בפברואר 2012, עבור Windows Phone ב-1 במרץ 2012 ולבסוף עבור Nokia Series 40 ב-3 בספטמבר 2012. נכון לספטמבר באותה שנה, לאפליקציה היו 5 מיליון משתמשים ו-120 מיליון חיפושים של מספרי הטלפון בכל חודש, שנה אחר כך החברה הגיעה ל-10 מיליון משתמשים. נכון לדצמבר 2024, Truecaller היא האפליקציה המובילה בתחום, בעלת למעלה ממיליארד משתמשים ברחבי העולם.

בפברואר 2014 קיבלה החברה מימון של כ-18.8 מיליון דולר על מנת לסייע בזיהוי מספרים עסקיים כאשר הם מתקשרים לטלפון. ב-7 ביולי 2015, השיקה החברה אפליקציית מספרים חדשה בשם Truemessenger בהודו בלבד.

## פרטיות ואבטחה
ב-17 ביולי 2013, נטען כי האפליקציה נפרצה על ידי "הצבא הסורי האלקטרוני"; פריצה זו הובילה למחיקת 459GB של מידע ממסד הנתונים. יום למחרת פרסמה החברה כי האתר אכן נפרץ, אך הפריצה לא גרמה לחשיפת סיסמאות או פריטי כרטיסי האשראי. התקלה שאפשרה את הפריצה הייתה בעיקר עקב גרסה ישנה של וורדפרס שהייתה מותקנת על שרתי החברה.

## ראו גם
* Me (יישומון)

## קישורים חיצוניים
* 

* 

## הערות שוליים

קטגוריה:יישומונים
קטגוריה:תוכנות שהושקו ב-2009
Trace Sport Stars

**Trace Sport Stars** (נקרא גם TRACE ספורט) הוא ערוץ הטלוויזיה העולמי הרכילותי הראשון בעולם, העוסק בכוכבי עולם הספורט.

## שידורי הערוץ
* **אירוע:** אירוע חד-פעמי בו ניתנת לערוץ גישה בלעדית לכוכבי עולם הספורט.
* **הפמליה:** תוכנית ובה מכירים את קרוביהם של ידוענים שונים.
* **אחרי המשחק:** משדר לאחר משחק ובו מתייחסים לרגשות הידוענים לאחר המשחק.

## בישראל
בישראל משודר הערוץ בשידורי yes באפיק 67, וב-HOT באפיק 570. את הערוץ מפיקה בישראל חברת אימג'ין מדיה.

בעבר נקנס הערוץ ב-202 אלף ש"ח על שידור תכנים שסתרו את הרישיון שלו.

## ערוצים נוספים בבעלות המותג "Trace"
* Trace Urban
* Trace Tropical
* Trace Africa
* Trace Toca
* Trace Mziki
* Trace Naija
* Trace Gospel

## קישורים חיצוניים
* 

## הערות שוליים

קטגוריה:ערוצי טלוויזיה צרפתיים
קטגוריה:ערוצי טלוויזיה
יחסי ארצות הברית – מונקו

**יחסי ארצות הברית–מונקו** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין נסיכות מונקו.

## היסטוריה
מונקו וארצות הברית החליפו פקידים קונסולריים זמן קצר לאחר תום מלחמת האזרחים האמריקנית. הקונסול הראשון ממונקו לארצות הברית היה לואי בורג, שהציג את תעודותיו בשנת במאי 1986. הסוכן הקונסולרי הראשון בארצות הברית היה אמיל דה לות', הוסמך בפברואר 1874, אך משרה זו נסגרה והועברה לניס בשנת 1906.

אלבר הראשון, נסיך מונקו ביקר שלוש פעמים בארצות הברית. מונקו אירחה חיילים אמריקאים במהלך מלחמת העולם הראשונה. מ-1956 ועד מותה ב-1982 הייתה נשואה גרייס קלי, ילידת ארצות הברית, לרנייה השלישי, נסיך מונקו. השניים ביקרו לראשונה בארצות הברית ב-1956.

בדצמבר 2006, היחסים בין המדינות שודרגו ממעמד של קונסוליה ליחסים דיפלומטיים מלאים. זמן קצר לאחר מכן, קרייג סטייפלטון (שגריר צרפת) הוכר במונקו, והשגריר ז'יל נוגהס הפך לשגריר מונקו הראשון בארצות הברית. בשנת 2009 סטייפלטון הוחלף על ידי צ'ארלס ריבקין. לארצות הברית עדיין אין משלחת דיפלומטית הממוקמת במונקו, אבל ישנה שגרירות בפריז, וקונסוליה כללית במרסיי. ב-3 בדצמבר 2013 החליפה מגואי מקאריו דוייל את נוגהס כשגרירה החדש של הנסיכות לוושינגטון די. סי, בעקבות מינויה על ידי אלבר השני, נסיך מונקו. השגרירה מקאריו דוייל הוא האישה הראשונה שהחזיקה בתפקיד בשגרירות.

## הסכמים
ב-1939 נחתם הסכם הסגרה בין שתי המדינות. הסכם על אשרות דרכון נחתם בשנת 1952. בנוסף, בשנת 2009 בוצע הסכם להחלפת מס.

## קישורים חיצוניים

* ההיסטוריה של יחסי ארצות-הברית–מונקו

## הערות שוליים

קטגוריה:ערכים ללא קטגוריות פיזיות - יחסי חוץ
מימה יאושובץ

**מימה יאושובץ** (; נולדה ב-20 ביולי 1956) היא טניסאית עבר סלובנית שהתחרה עבור יוגוסלביה. היא דורגה במקום השישי בעולם בשנת 1982. בשנת 1977 היא זכתה באליפות צרפת הפתוחה ובשנת 1978 באליפות צרפת הפתוחה בתחרות לזוגות נשים. בסך הכל במהלך הקריירה היא זכתה ב-5 תחרויות ביחידות וב-11 בזוגות נשים.

מימה יאושובץ התחילה לשחק טניס בעקבות אחיה הבכור. בשנת 1973, בגיל 17 היא הוזמנה לנבחרת גביע הפדרציה של יוגוסלביה. בהמשך של אותה שנה היא ניצחה באליפות צרפת הפתוחה לנערות. בשנת 1974 היא ניצחה באליפות וימבלדון לנערות ובשנת 1975 עברה להתחרות בתחרויות נשים. היא הייתה בין הטניסאיות החזקות עד לשנת 1985. בשנת 1989 היא השתתפה בפעם האחרונה בגביע הפדרציה.

לאחר הפרישה היא עסקה באימון ומשתתפת בתחרויות לסניורים.

## גמרי גראנד סלאם יחידות

## גמרי גראנד סלאם זוגות נשים

## סיכום השתתפות בגראנד סלאם יחידות

## קישורים חיצוניים

קטגוריה:טניסאיות זוכות אליפות צרפת הפתוחה
קטגוריה:טניסאיות סלובניות
קטגוריה:יוגוסלביה: טניס
קטגוריה:ספורטאים יוגוסלבים
קטגוריה:ילידות 1956
אליזבת פרנציסקה, ארכידוכסית אוסטריה (1892–1930)

**אליזבת פרנציסקה, ארכידוכסית אוסטריה** (בגרמנית: **Elisabeth Franziska von Österreich**; 27 בינואר 1892 - 29 בינואר 1930), הייתה נכדתו של פרנץ יוזף הראשון, קיסר אוסטריה.

## ביוגרפיה
אליזבת פרנציסקה נולדה בווינה ב-27 בינואר 1892 לפרנץ סלבטור, ארכידוכס אוסטריה ולמריה ולריה, ארכידוכסית אוסטריה, בתם של פרנץ יוזף הראשון, קיסר אוסטריה ואליזבת, נסיכת בוואריה.

ב-19 בספטמבר 1912 התחתנה אליזבת פרנציסקה עם גאורג, רוזן ואלדבורג, צייל והוהנמס, ממנו נולדו לה 4 ילדים. מכיוון שלבעלה לא היה רכוש ונכסים, השכירה אליזבת פרנציסקה את עצמה כמורה לאחייניה, ובנוסף היא עסקה כתחביב בציור. ב-29 בינואר 1930 מתה אליזבת פרנציסקה בזירגנשטיין כתוצאה מדלקת ריאות, ושנתיים מאוחר יותר התחתן בעלה עם אחותה גרטרוד.

## משפחתה
ב-19 בספטמבר 1912 התחתנה אליזבת פרנציסקה עם גאורג, רוזן ואלדבורג, צייל והוהנמס, ממנו נולדו לה 4 ילדים:
* פרידריך סלבטור, ארכידוכס אוסטריה (1927–1999)
* מריה ולריה, רוזנת ואלדבורג-צייל (1913–2001)
* קלמנטין, רוזנת ואלדבורג-צייל (1914–1941)
* אליזבת, רוזנת ואלדבורג-צייל (1917–1979)
* פרנץ יוזף, רוזן ואלדבורג-צייל (נולד ב-1927)

## אילן יוחסין

## קישורים חיצוניים

קטגוריה:בית הבסבורג
קטגוריה:ילידות 1892
קטגוריה:נפטרות ב-1930
מפיק רדיו

ממוזער|מפיקת תוכנית באולפני רשת ב'
**מפיק רדיו** הוא אדם שתפקידו לפקח על שידור תוכנית רדיו. ישנם שני סוגים עיקריים של מפיק: מפיק אודיו או מפיק תוכן. מפיקי האודיו עוסקים לרוב בהפקת מוזיקה, כגון שירים, ואילו מפיקי התוכן עוסקים בהפקת תוכניות רדיו שונות. מפיק התוכן רשאי לקבוע מרואיינים, תחרויות, תזמונים ותוכן באופן כללי. המפיק נמצא לרוב בחדר בקרה נפרד, המופרד מאולפן הרדיו באמצעות חלון המאפשר יצירת קשר עין בין המנחה למפיק, אך עדיין חוסם צליל.

## קישורים חיצוניים
*  מפיק תוכנית - רדיו, המדריך לעולם התקשורת
*  מפיק - רדיו, המדריך לעולם התקשורת
*  מפיק ראשי - רדיו, המדריך לעולם התקשורת

*
קטגוריה:מקצועות המדיה